text: Ադրբեջանական իշխանությունները ի սկզբանե փորձում էին Արսեն Բաղդասարյանի գործը օգտագործել քարոզչական նպատակներով: Հունվարի 12-ին ադրբեջանական լրատվամիջոցները լուրեր տարածեցին, թե իբր ՊԲ զինծառայող, պայմանագրային Արսեն Բաղդասարյանը ինքնակամ է անցել ադրբեջանական կողմ ու չի ցանկանում վերադառնալ Հայաստան։ Սակայն մինչ այդ՝ 2014թ. դեկտեմբերի 27-ի առավոտյան Ադրբեջանի ՊՆ-ն հաղորդագրություն է տարածել, թե իբր հայկական կողմը դիվերսիայի անհաջող փորձ է արել, ինչի հետևանքով «դիվերսիոն խմբի» անդամներից մեկը՝ Արսեն Բաղդասարյանը, հայտնվել է Ադրբեջանում։